ອິສຣາ​ແອ​ລ ພະຍາຍາມ ຟື້ນຟູ ​ມິດຕະພາບ ​ກັບ​ປະຊາຊົນ​ອີຣ່ານ ແຕ່ຕ້ອງຕິ ຜູ້ນໍາປະເທດ
ທ່ານ​ເນ​ຕັນ​ຢາ​ຮູ ​ເວົ້າວ່າ ຊາວ​ອີຣ່ານ ​ແມ່ນປະຊາຊົນ​​ຈຸ​ນຶ່ງ ​ທີ່ "ມີ​ພອນ​ສະຫວັນ ​ແລະ​ມີ​ຜົນ​ສໍາ​ເລັດ ​ຫລາຍ​ທີ່​ສຸດ" ຢູ່​ໃນ​ໂລກ.
ທ່ານນາຍົກລັດຖະມົນຕີເບັນຈາມິນ ເນຕັນຢາຮູ (Benjamin Netanyahu) ຂອງອິສ ຣາແອລ ໄດ້ເອົາວີດິໂອທີ່ສະແດງໃຫ້ເຫັນວ່າທ່ານໄດ້ສັນລະເສີນຊາວອີຣ່ານລົງໃສ່ໃນ ທວີດເຕີໃນຄວາມພະຍາຍາມຄັ້ງຫລ້າສຸດຂອງທ່ານ ເພື່ອຈະຟື້ນຟູມິດຕະພາບທີ່ເປັນປະ ຫວັດການ ກັບປະຊາຊົນອີຣ່ານ ໃນຂະນະທີ່ທ່ານໄດ້ທ້າທາຍ ແລະຕໍາໜິຕິຕຽນພວກ ກໍາອໍານາດປົກຄອງທີ່ນັບຖືສາດສະໜາອິສລາມ ຂອງພວກເຂົາເຈົ້າຢູ່ນັ້ນ ວີດິໂອສາກນຶ່ງທີ່ມີຄວາມຍາວ 80 ວິນາທີ ທີ່ໄດ້ນຳອອກເຜີຍແຜ່ໂດຍຕາໜ່າງສື່ສັງຄົມ ຂອງສໍານັກງານນາຍົກລັດຖະມົນຕີອິສຣາແອລ ໃນວັນພະຫັດວານນີ້ນັ້ນສະແດງໃຫ້ ເຫັນວ່າ ທ່ານເນຕັນຢາຮູເວົ້າວ່າຊາວອີຣ່ານແມ່ນປະຊາຊົນຈຸນຶ່ງທີ່ "ມີພອນສະຫວັນ ແລະມີຜົນສໍາເລັດຫລາຍທີ່ສຸດ" ຢູ່ໃນໂລກ (ເບິ່ງວິດີໂອຢູ່:  ) ທ່ານກ່າວຕໍ່ໄປ ໂດຍໄດ້ເລົ່າເຖິງບໍລິສັດໃຫຍ່ໆ ຂອງສະຫະລັດທີ່ຖືກສ້າງຕັ້ງຂຶ້ນແລະນໍາ ພາໂດຍນັກປະກອບການທີ່ມີເຊື້ອສາຍອີຣ່ານ ຊຶ່ງໃນນັ້ນລວມມີ Uber, eBay ແລະ Dropbox, ແລະທ່ານກໍຖາມວ່າ ເປັນຫຍັງອີຣ່ານຈຶ່ງມາ "ທຸກຈົນ" ແທ້ ໃນເມື່ອປະຊາຊົນໃນປະເທດ ມີພອນສະຫວັນຫຼາຍປານນັ້ນ ທ່ານເວົ້າວ່າ "ຄໍາຕອບແມ່ນມີແຕ່ສອງຄໍາ ນັ້ນກໍຄື ລະບອບ ການປົກຄອງ," "ຜູ້ປົກຄອງ ແບບຜະເດັດການຂອງອີຣ່ານໄດ້ປຸ້ນເອົາຊັບສິນຂອງປະເທດ ແລະກໍຫັນເອົາເງິນເປັນ ຫລາຍສິບຕື້ໂດລາ ເຂົ້າໄປໃຊ້ໃນໂຄງການນິວເຄລຍຂອງພວກເຂົາ ເພື່ອແຜ່ກະຈາຍ ການເຄື່ອນໄຫວກໍ່ການຮ້າຍໄປທົ່ວໂລກ (ແລະ) ແຜ່ຂະຫຍາຍການຮຸກຮານຂອງພວກ ເຂົາໄປທົ່ວພາກຕາເວັນອອກກາງ " ສ່ວນອີຣ່ານກໍໄດ້ປະຕິເສດຕໍ່ການກ່າວຫາຂອງອິສຣາແອລທີ່ເວົ້າວ່າ ຕົນຫາທາງພັດທະ ນາອາວຸດນີວເຄລຍ ແລະກ່າວຕື່ມວ່າ ປະເທດຕົນຕົກເປັນຜູ້ໄດ້ຮັບເຄາະ ບໍ່ແມ່ນເປັນ ຜູ້ກໍ່ໃຫ້ເກີດການກໍ່ການຮ້າຍຢູ່ໃນຂົງເຂດດັ່ງກ່າວ ທ່ານ ເນຕັນຢາຮູ ໃນຄັ້ງກ່ອນນັ້ນໄດ້ເອົາວີດິໂອທີ່ສົ່ງຂໍ້ຄວາມເຖິງປະຊາຊົນອີຣ່ານໃນ ວັນທີ 1 ມັງກອນຜ່ານມາ(ເບິ່ງວິດີໂອຢູ່:  ) ຊຶ່ງທ່ານເວົ້າວ່າ ທ່ານຂໍອວຍພອນໃຫ້ພວກເຂົາ ເຈົ້າ "ປະສົບຜົນສໍາເລັດໃນການຊອກຫາອິດສະຫລະພາບທີ່ສູງສົ່ງຂອງພວກເຂົາເຈົ້າ " ທ່ານໄດ້ອ້າງອີງເຖີງ ການປະທ້ວງຕໍ່ຕ້ານລັດຖະບານ ທີ່ໄດ້ເກີດຂຶ້ນໃນຕົວເມືອງຕ່າງໆ ຢູ່ທົ່ວອີຣ່ານໃນເດືອນທັນວາທີ່ຜ່ານມາ ຊຶ່ງເປັນການທ້າທາຍທີ່ເກີດຂຶ້ນຢູ່ພາຍໃນປະ ເທດທີ່ໃຫຍ່ທີ່ສຸດຕໍ່ການນໍາພາຂອງພວກນັກສອນສາດສະໜາອິສລາມໃນຮອບຫລາຍປີ